Ohjelman ovat mahdollistaneet järjestön kumppanit ja ystävät.
VALTAKUNNAN MANDAATTI: JULISTAA EVANKELIUMIA
EVANKELISTA NATHAN MORRIS
LUNASTUS. NYT ON KOITTANUT -
SADONKORJUUN AIKA.
PELASTUS. HÄNEN KIRKKAUTENSA LOISTAA -
KAIKILLE KANSOILLE.
VAPAUS KAIKILLE SUKUPOLVILLE.
KAIKKIEN KANSOJEN KAIPAUS
Tulossa: -
Oikeat ystävät voivat johtaa tarkoituksen löytämiseen.
Parannuksenteko on Jumalan suurimpia lahjoja.
Palvelemme ihmeiden Jumalaa.
Hän vaatii meiltä ainoastaan uskoa, uskoa Hänen Sanaansa.
YLISTYSTÄ
Hei ja tervetuloa. Olen evankelista Nathan Morris.
Minulle on etuoikeus esittää sinulle ohjelma.
Toivon, että Herran läsnäolo koskettaa sinua ohjelman kautta.
Tänään vieraana on pastori Josh Marocco.
Keskustelemme Kasvokkain-osiossa Herran läsnäolosta.
Lopuksi rukoilen kanssanne ja uskon ihmeeseesi.
Mutta ensin Uskon puhetta, jota tulee jakamaan Josh Carter.
KYSYMYKSIÄ ELÄMÄSTÄ
VASTAUKSIA ELÄMISEEN
USKON PUHETTA
1. Mooseksen kirjassa Jumala loi ihmisen kuvakseen ja kaltaisekseen.
Sitten Hän katsoo kuvakseen ja kaltaisekseen tekemäänsä ihmistä -
ja sanoi: "Ihmisen ei ole hyvä olla yksinään."
Ihmistä ei ole suunniteltu elämään yksinään vaan suhteessa muihin.
Puhumme tänään siitä, miten löytää juuri oikeat ystävät.
Miten saa oikeanlaisia yhteyksiä?
Miten olla kanssakäymisessä samalla ja eri tavalla uskovien kanssa?
Oikeanlaiset ihmissuhteet voivat auttaa löytämään tarkoituksen.
Seuraavassa vastauksia tähän kysymykseen.
Kaikki haluavat löytää oikeanlaisia ihmissuhteita.
Tuskin on ketään, joka ei haluaisi oikeanlaisia yhteyksiä ja ihmissuhteita.
Ongelma on se, että aloitetaan muista, kun pitäisi aloittaa itsestä.
Valtaosa ihmissuhdeongelmista johtuu siitä, ettemme tiedä, keitä olemme.
Identiteetillä on väliä. Kun tietää, kuka itse on, tietää, ketä tarvitsee.
Ihmissuhteet vievät meidät aina jonnekin.
Ennen ihmissuhteeseen ryhtymistä kannattaa pohtia, mihin suhde vie.
Minne päädyn, jos aloitan tämän ihmissuhteen?
Täytyy tietää, kuka itse on, ja arvioida, mihin ihmissuhde johtaa.
Raamattu sanoo, että jokainen jänne osallistuu.
Ef. kirjeessä sanotaan, että olemme ruumis.
Kun olemme yhteydessä toisiimme, me saamme ja jaamme asioita.
Tavoite on aina tuntea itsensä, minne ihmissuhde meitä vie -
ja että ihmissuhteessa me saamme ja jaamme.
Kysymys onkin, kuka on oikeanlainen ystävä minulle?
Uskon, että yhteydet voidaan luokitella kolmeen ryhmään, -
kun valitaan ihmissuhteita. Ensimmäinen on kannattajat.
He kannattavat samaa kuin me. Suhde voi olla väliaikainen, -
mutta hekin auttavat täyttämään Jumalan tarkoitusta.
Toinen ryhmä on toverit. He vastustavat samaa kuin mekin.
He auttavat meitä taistelussa, mutta suhteet voivat olla väliaikaisia.
Nämä kaksi eivät välttämättä ole parhaita, mutta kolmas on: uskotut.
Uskottu pysyy kanssasi loppuun asti.
Hän kertoo totuuden sinusta. Hän tukee, kun on vaikeaa.
Heihin voi luottaa. Jokainen Daavid tarvitsee Joonatanin.
Jokainen tarvitsee uskotun. Heitä voi olla harvassa, -
mutta he ovat elinikäisiä ystäviä. Näin löytää oikeita ystäviä.
KÄY KOTISIVUILLAMME SHAKETHENATIONS.COM.
Valmiina. Viisi, neljä, kolme, kaksi.
KASVOKKAIN
Tervetuloa Kasvokkain-osioon. Mukana on erikoisvieras.
Hän on ystäväni. Tiedän, että Jumala vaikuttaa tänään elämääsi -
ilmestyksellä hänen kauttaan.
Josh Marocco johtaa King's Chapel -seurakuntaa Honolulussa Havaijilla.
Hänen isänsä pastori James Marocco on vaikuttanut paljon elämääni.
Josh, tervetuloa. - Mukavaa olla täällä.
Tapasimme vuosia sitten. Olin isälläsi saarnaamassa.
Koin heti, että olimme sukulaissieluja.
Rakastan perhettäsi. Siunaavaa, että olet täällä. - Tämä on etuoikeus.
Mitä Jumala tekee elämässäsi ja Honolulun seurakunnassa?
Tapahtuu mahtavia asioita. Pyhä Henki toimii.
Ihmisiä paranee. Seurakunta kasvaa.
Johtajia nousee. Minusta se on parhaimpia juttuja, -
että nousee johtajia tulevaa herätystä varten.
Mennään suoraan aiheeseemme.
Uskon, että Jumala tahtoo puhua siitä omilleen.
Tilivelvollisuus on elämässämme todella tärkeä asia.
On mahtavaa, kun Jumala käyttää meitä. Hän haluaa käyttää jokaista.
Mutta sen sisälle Herra on Sanassaan ja seurakunnan kautta rakentanut -
tilivelvollisuuden mekanismin.
Meidän ei kuulu olla yksinäisiä susia tai kapinallisia.
Jumala on tarkoittanut, että olemme tilivelvollisia Hänelle ja toisillemme.
Tahdon puhua tänään tilivelvollisuuden voimasta.
On tärkeää, että täytämme kutsumme ja viemme juoksumme päätökseen.
Aina ei ratkaise se, miten kaikki alkoi tai mikä on voitelun tai lahjojen määrä.
Monesti se on se, että asettaudumme tilivelvollisiksi. Kerropa siitä.
Ikävä kyllä se usein puuttuu. Ihmiset pakenevat tilivelvollisuutta -
ja sitä, että joku katsoo perään. Tarvitsen sitä, että joku sanoo: -
"Tuo ei ole oikein. Asenne tai teologia on väärä."
Meillä kaikilla on taipumus tehdä virheitä -
sekä sanoa ja tehdä asioita lihassa.
Haluan, että joku katsoo perääni ja vaatii minua tekemään tiliä.
Jos kerran me vaellamme uskon elämää, -
tahdon vaeltaa pyhyydessä ja puhtaudessa, -
niin ettei mikään estä minua seuraamasta Jumalan kutsua.
Tilivelvollisuudesta on tullut melkein kirosana. Siitä ei pidetä. Sitä paetaan.
Sitä kuitenkin käsitellään Raamatussa syvällisesti. Hepr. 10:24: -
"Pitäkäämme huolta toisistamme rohkaisuksi rakkauteen -
ja hyviin tekoihin. Älkäämme jättäkö yhteistä kokoontumistamme, -
niin kuin muutamien on tapana, vaan kehottakaamme toisiamme -
entistäkin enemmän, kun näette tuon päivän lähestyvän."
Tässä sana "rohkaisu" on kreikaksi "paroksusmos".
Se tarkoittaa tökkimistä.
Kielikuva tässä on kuuma rauta, jolla ajettiin jotain eteenpäin.
Se on huima kielikuva. Raamattu kehottaa meitä -
kannustamaan toinen toistamme eteenpäin tulella: -
"Mennään eteenpäin kohti tarkoitustamme."
Siitä melkein pitää vakuuttua ja sanoa: -
"Uskon, että elämässäsi on tarkoitus ja kutsu."
"Jumala antaa minun olla osa sitä, että saavutat ihmeellisiä asioita."
Ensinnäkin tarvitaan sitä, että haastamme toinen toistamme -
rakkauteen ja hyviin tekoihin. Se on tilivelvollisuutta.
Toiseksi näemme puheeksi ottamisen tarvetta.
Meitä kutsutaan siihen.
Selitäpä sitä hieman lisää. Haastaminen ja puheeksi ottaminen -
nivoutuvat ainutlaatuisesti yhteen. Jumalan mies sanoi minulle kerran: -
"Pidä huoli, että elämässäsi on ihmisiä, joita pelkäät."
"Ei väärällä tavalla, vaan että heillä on auktoriteetti haastaa ja ojentaa."
Millainen on henki, joka sallii jonkun ottaa puheeksi asioita elämässämme -
sekä haastaa ja joskus ojentaa meitä?
Oikeanlainen henki on siinä ratkaiseva.
Jotta kanssani voi ottaa asioita puheeksi, -
minun pitää seurata palavasti Jumalan kutsua ja ymmärtää, -
että elämässäni on asioita, jotka vastustavat kutsua.
Pitää olla avoin ojentamiselle. Jeesus neuvoo Matt. 18:15:ssä, -
miten tulee nuhdella ja ojentaa.
Tekstissä mainitaan kolme tärkeää tekijää, -
rakkaus, myötätunto ja kunnioitus.
Puheeksiotto vaatii sitä, että toimii rakkaudellisesti. - Täytyy olla suhde.
Jotta se menee oikealla tavalla, tarvitaan rakkautta, myötätuntoa -
ja kunnioitusta. Toinen pitää nähdä tasaveroisena, -
ei jotenkin alempiarvoisena.
Pitää sanoa: "Otan asian puheeksi, koska kunnioitan sinua."
Itselleni yksi avainasioista on se, -
että elämässä on Jumalan miehiä ja naisia, -
joihin lahjamme ei tee vaikutusta.
He rakastavat sinua niin paljon, että he välittävät luonteestasi.
Jos ihmisellä on heikko luonne, lahja tuhoaa hänet.
Jumalan lahjojen avulla voi tavoittaa alhaisimmatkin, -
mutta sama lahja voi viedä kuningasten eteen.
Se on voitelun voima.
Silti Jumalalle luonteesi on tärkeämpi kuin lahjasi.
Hän muokkaa luonnettamme.
Siksi Hän tuo elämäämme ihmisiä, joille olla tilivelvollisia.
Paavalikin meni Jerusalemiin apostolien luo -
ja asettui heidän auktoriteettinsa alle. Hän kirjoitti UT:sta 60 prosenttia.
Paavali oli itse apostoli. Hän sai ilmestyksiä, teki ihmeitä ja merkkejä.
Hän synnytti pakanoiden keskuuteen seurakunnan.
Silti hän asettui tilivelvolliseksi.
Se, jos mikä, opettaa, että tilivelvollisuutta tarvitsevat kaikki.
Tilivelvollisuus vaatii ensinnäkin haastamista ja puheeksi ottamista.
Kolmanneksi tarvitaan sellainen ilmapiiri, että voidaan tunnustaa.
Jaak. 5:16:ssa sanotaan: "Tunnustakaa siis syntinne toisillenne -
ja rukoilkaa toistenne puolesta, että parantuisitte."
Ensinnäkin pitää luoda ilmapiiri, jossa uskaltaa tunnustaa ongelmansa.
Niin kauan kuin synti pidetään piilossa, se pahenee.
Se pitää tuoda valoon. - Se on voimallinen totuus.
Vihollisen juonista yksi on eristäminen.
Se eristi esimerkiksi Eevan ja Aadamin.
Kun se oli saanut eristettyä heidät, se alkoi vääristää jopa Jumalan Sanaa.
Se alkoi vääristellä totuutta valheeksi heidän elämässään.
Pelottavaa tekstissä on se, että se paljastaa synnin luonteen.
Monet eivät tajua, että synnillä on luonne.
Synnin luonne on se, että synti pystyy saastuttamaan ja turmelemaan.
Jaakob ymmärsi synnin luonteen.
Niin kauan kuin antaa synnin muhia, se pystyy vaikuttamaan uskoon -
ja suhteeseen Jumalan ja Pyhän Hengen kanssa.
Se pystyy synnyttämään ylpeyttä.
Hepr. 3:13: "Kehottakaa sen sijaan toisianne joka päivä [...]
ettei kukaan teistä synnin pettämänä paatuisi."
Synti on luonteeltaan sellainen, että se saastuttaa.
Jaakob kehottaa sen takia rukoilemaan toinen toisensa puolesta.
Hän käyttää sanaa "parantua": "että parantuisitte".
Synnin seuraukset voidaan hoidella.
Tunnustakaa syntinne ja rukoilkaa toistenne puolesta, että parantuisitte.
Parannuksenteko on Jumalan suurimpia lahjoja.
Se paljastaa synnin, tuo sen valoon, kutsuu synnin synniksi -
ja tuo meidät paikkaan, jossa voimme vastaanottaa armon täyteyden.
"Jumala on ylpeitä vastaan, mutta nöyrille Hän antaa armon."
Raamattu puhuu synnin painosta.
Välillä kannamme asioita, jotka painavat meitä.
Kun tunnustamme ja teemme parannusta, Jumala nostaa taakan -
ja pystymme taas juoksemaan. Se, mitä sanoit, on voimallista.
Kuvittele, että pyörisit sikolätissä.
Kun tulet sieltä ulos, olet vaihtanut paikkaa, mutta olet vielä kurainen.
Kun rukoilemme toistemme puolesta ja teemme parannusta, lika irtoaa.
Se on voimallista. Tunnustaminen on valtava asia.
Puhupa juurtumisesta ja yhteisöön kuulumisesta.
Koen, että sukupolvemme on menettämässä juurtumisen kulttuurin.
Monilla on auktoriteettiongelmia.
Siksi ihmiset eivät halua juurtua vaan lähtevät aina pois, -
seurakunnasta seurakuntaan tai pastorilta toisen luo.
He vaihtavat jatkuvasti paikkaa. Jos kasvi tekee niin, se ei kasva.
Tilivelvollisuudessa iso juttu on se, -
että hoidetaan auktoriteettiongelma.
Se johtaakin neljänteen näkökohtaan, joka on toinen toisensa peittäminen.
Pietari sanoo, että rakkaus peittää syntien paljouden.
Se ei tarkoita maton alle lakaisemista tai käsittelemättä jättämistä.
Mietipä Nooan kertomusta.
Muistatko, miten Nooan alastomuus paljastui pojalle?
Toiset pojat tulivat ja peittivät Nooan.
Tiedämmekö, mitä on peittää toinen toisemme?
Tiedämme, mitä on kantaa toisiamme. Jeesus kantoi meidät Isän luo.
Meidänkin täytyy kantaa sovituksen virkaa.
Sitä Raamattu tarkoittaa toisten kuormien kantamisella -
ja Kristuksen lain täyttämisellä.
Mahtavaa. Meidän sukupolvemme tarvitsee kuulla tämä.
Tiedän, että sanasi ovat monelle siunaukseksi.
Kenties Pyhä Henki puhuu sinulle nyt osoittaen asioita ja haastaen sinua.
Uskon, että Jumala siunaa ja kasvattaa teitä, -
kun opitte asettumaan toisillenne alamaisiksi. Se on tilivelvollisuutta.
Uskon, että Jumala nostaa hienoja palvelijoita, kun opimme tämän.
Tämä oli Kasvokkain. Uskon, että Joshin sanat olivat siunaukseksi.
Rukoilen, että Jumala puhui sinulle.
Nähdään taas Jeesuksen väkevässä nimessä.
Sydämeni halajaa Herran läsnäoloon. Rukoilen, että äskeinen siunasi.
Seuraavaksi Mauricio Canales kertoo työn kuulumisia.
Kuulemme myös ylistystä Lydian johtamana.
Lopuksi rukoilen kanssanne ja uskon ihmeeseenne.
TYÖN KUULUMISIA
Hei! Olen Mauricio Canales. Nyt työmme kuulumisia.
Nathan Morris järjesti evankeliointi- kampanjan El Salvadorissa.
Jumalan voima toimi väkevästi.
Tuhansia tuli uskoon, ja tapahtui ihmeitä.
Nuori tyttö todisti, että hänellä oli ollut niveltulehdus ja kipuja 2 vuotta -
mutta kun Pyhän Hengen voima tuli hänen ylleen, hän parani täysin.
Jumalan voima ravisteli El Salvadoria.
Nathan ja koko tiimimme rukoilee kaikkien rukouspyyntöjenne puolesta.
Uskomme sopimusrukouksen voimaan.
Rukoilemmekin yhdessä sopien kaikkien pyyntöjen puolesta -
ja uskomme, että Jumala vastaa.
Moni äiti on pyytänyt lapselleen paranemista.
Eräs äiti kirjoittaa pojastaan Jacksonista, jolla on luusyöpä.
Uskomme, että tänä päivänä Jeesuksen nimessä sinä paranet.
Jeesuksen nimi on ylempänä kaikkia muita nimiä.
Lähettäkää rukouspyyntönne ruudun osoitteeseen.
Palvelemme ihmeiden Jumalaa.
Hän vaatii meiltä ainoastaan uskoa, uskoa Hänen Sanaansa.
Ihme voi tapahtua missä ja milloin vain.
Meidän täytyy ottaa vain uskonaskel ja uskoa Sanaan.
Nathan sanoo: "Minulla ei ole kahdeksaa askelta paranemiseen."
On vain yksi, ja Hänen nimensä on Jeesus."
Tässä työn kuulumiset. Näkemiin.
SEURAA MEITÄ.
Avatkaa portit
Avatkaa ovet
Avatkaa portit
Avatkaa ovet
Nostakaa päänne, te ikuiset ovet
Avatkaa portit
Seurakunta, koen, että jotain on tapahtumassa. Sen tietää.
Avatkaa portit
Jeesus! Jeesus!
Avatkaa ovet
Kohottakaa huuto.
Avatkaa portit
Kohottakaa huuto!
Avatkaa ovet
Nostakaa päänne, te ikuiset ovet, kunnian Kuninkaalle!
Avatkaa portit
Te ikuiset ovet!
Avatkaa ovet
Jumalan Henki, -
tule kuin väkevä tuulispää.
Avatkaa ovet
Käy sisään, kuningas Jeesus.
Avatkaa portit -
perheenne, seurakuntanne yllä.
Avatkaa ovet
Avatkaa portit
(Puhuu kielillä.)
Avatkaa ovet
Jeesus, Jeesus.
Avatkaa portit
Avaamme teidät, te ikuiset ovet.
Avatkaa ovet
Kunnian Kuningas käy sisään.
Avatkaa portit
Mikään paholainen ei estä Häntä.
Kyllä, Herra.
Jatketaan studiosta. Rukoilen kohta ja uskon ihmeeseenne.
Nämä ovat minusta parhaimpia hetkiä, kun voin palvella Jumalan omia.
Monilla katsojilla on tarpeita, ja he lähettävät rukouspyyntöjä.
Rukoilemme aina niiden puolesta kätten päällepanemisen kautta.
Ennen kuin rukoilemme luen tuttuja kohtia Psalmista 91.
"Joka Korkeimman suojassa istuu -
ja Kaikkivaltiaan varjossa yöpyy, -
se sanoo Herralle: 'Sinä olet minun turvani ja linnani, -
minun Jumalani, johon minä luotan.'"
Seuraava pätkä on mahtava. Kuunnelkaa, jae 14: -
"Koska hän on kiintynyt minuun, minä pelastan hänet.
Minä vien hänet turvaan, koska hän tuntee minun nimeni.
Minä olen hänen kanssaan ahdistuksessa.
Minä vapautan hänet ja kunnioitan häntä.
Minä tyydytän hänet pitkällä iällä -
ja suon hänen nähdä valmistamani pelastuksen.”
Ratkaisevan tärkeää on oppia elämään Hänen läsnäolossaan.
Ensinnäkin Jumala sanoi: "Joka Korkeimman suojassa istuu -
ja Kaikkivaltiaan varjossa yöpyy".
Hänen siipiensä alla on paraneminen, sanoo Raamattu.
Olemme nyt Herran läsnäolossa.
Toiseksi Herra sanoo pelastavansa sen, joka on kiintynyt Häneen.
Kun Herran läsnäolossa kiinnität katseesi Häneen, jotain tapahtuu.
Kun alat ylistää, jotain paljastetaan, jokin alkaa virrata Isän sydämeltä: -
parantava voima, eheytyminen, pelastus, armo ja anteeksianto.
Kolmanneksi nostan esiin tämän: "koska hän tuntee minun nimeni".
Paavali sanoi: "Haluan tuntea Kristuksen -
ja hänen ylösnousemuksensa voiman."
Hänen nimensä on ylempänä muita nimiä.
Hänen nimensä tunteminen on todellista läheisyyttä ja suhdetta.
Tuo nimi on yli kaikkien sairauksien, tautien, siteiden ja linnoitusten.
Jeesuksen nimen edessä kaikkien polvien on notkistuttava.
Seuraavaksi rukoilen. Viivytään Kaikkivaltiaan varjossa.
Uskon, että voima virtaa. Anna vain uskosi nousta. Isä, -
Jeesuksen väkevässä nimessä olemme Kaikkivaltiaan läsnäolossa.
Julistamme, että nimesi on kaikkien sairauksien, tautien, -
linnoitusten ja siteiden ylitse. Nuhtelen sairautta ja tauteja.
Isä, Jeesuksen nimessä, anna voiman virrata.
Isä, nimeäsi huudetaan ympäri maailman.
Sanasi sanoo, että olet kanssamme ahdistuksessa ja vapautat meidät.
Puhun vapahdusta ahdistuksesta ja masennuksesta.
Puhun ihmeitä, merkkejä ja tunnustekoja.
Tänne on tullut rukouspyyntöjä.
Kannetaan Joen veljeä, jolla on keuhkosyöpä pitkällä.
Jeesuksen nimessä, Herra, anna tälle veljelle läsnäolosi.
Nuhtelen syöpää hänen keuhkoissaan.
Rukoillaan Demarcosin puolesta. Hänen jalassaan on murtuma.
Julistan, että se paranee ennalleen. Tule terveeksi Jeesuksen nimessä.
Rukoilen Noahin puolesta.
Hänellä on ihosairaus, seborrooinen ekseema.
Nuhtelen sitä Jeesuksen nimessä.
Dalella on vatsavaivoja. Julistan terveyttä Jeesuksen nimessä.
Rukoillaan yhdessä kaikkien pyyntöjä lähettäneiden puolesta.
Isä, julistan nimeäsi kaikkien tilanteiden ja tarpeiden ylitse.
Herra, ole huolenpitäjä ja Vapahtaja, -
Parantaja kaikissa tilanteissa.
Julistan nimeä, joka pelastaa vaikeuksista.
Nuhtelen vihollisen hyökkäyksiä ja yrityksiä, jolla se yrittää kaataa.
Jeesuksen nimessä, julistamme ihmeiden läpimurtoja.
Sinulle kaikki ylistys ja kunnia.
Tätä katsoo joku, jolla on ollut...
olet katkennut henkisesti monta kertaa.
Olet tullut hylätyksi. Joku, jota rakastit, hylkäsi sinut.
Tätä katsoo nainen, jolla on ollut useampi katkeaminen välirikon takia.
Uskon, että Jumala koskettaa sydäntäsi ja eheyttää sinua.
Hän haluaa sinun tuntevan Hänen rakkautensa. Hän on Isäsi.
Hän kantaa sinua.
Uskon, että se on sana jollekulle naiselle. Nimesi taitaa olla Margaret.
Jumala puhuu sinulle nyt Jeesuksen nimessä.
Jos tarvitset ihmettä, lähetä meille rukouspyyntösi.
Rukoilemme pyyntöjen puolesta.
Saamme paljon todistuksia Jumalan voimasta.
Vierailemme pian lähistölläsi.
Seuraa meitä Facebookissa, -
Instagramissa, YouTubessa ja Twitterissä.
Omasta, Rachel-vaimoni ja tiimini puolesta: olet rakas.
Näkemiin ensi kertaan.
Kiitämme työmme tukijoita. Tukenne mahdollistaa ohjelman.
Rukoilkaa puolestamme, kun viemme evankeliumia kansoille.
Lisätietoja tapahtumista on osoitteessa shakethenations.com.
Seuraa meitä Facebookissa, Instagramissa ja YouTubessa.
Saat uskoa inspiroivaa sisältöä. Iloitsemme yhteydenotostasi.
Raamatuntekstit: Raamattu kansalle
Suomennos: Marianne Tenetz